marsh-mellow/hindi_wikipedia huggingface dataset:
विजय कुमार एक प्रमुख भारतीय निशानेबाज हैं, जिनका जन्म 19 अगस्त 1985 को हिमाचल प्रदेश के हमीरपुर जिले के बारसर गाँव में हुआ। वे 2012 के लंदन ओलंपिक में 25 मीटर रैपिड फायर पिस्टल इवेंट में रजत पदक जीतने वाले पहले भारतीय बने।
राष्ट्रपति श्री प्रणब मुखर्जी 20 अप्रैल, 2013 को राष्ट्रपति भवन, नई दिल्ली में अलंकरण समारोह- में श्री विजय कुमार को पद्मश्री पुरस्कार प्रदान करते हुए
 प्रारंभिक जीवन और पृष्ठभूमि 
विजय कुमार के पिता, बैंकु राम, भारतीय सेना में सेवानिवृत्त सूबेदार हैं। उनका परिवार हमेशा से सेना के प्रति समर्पित रहा है। विजय ने 2001 में भारतीय सेना में भर्ती होकर अपनी करियर की शुरुआत की और 2003 में आर्मी मार्कमैनशिप यूनिट () में शामिल हुए। 20 अप्रैल 2006 को उन्हें नायब सूबेदार के पद पर पदोन्नत किया गया।

 करियर 
विजय कुमार ने अपने करियर में कई महत्वपूर्ण उपलब्धियाँ हासिल की हैं। 2012 के लंदन ओलंपिक में रजत पदक जीतने के बाद, उन्हें कई पुरस्कार मिले, जिनमें अर्जुन पुरस्कार (2007), राजीव गांधी खेल रत्न  (2012), अति विशिष्ट सेवा मेडल (2013), और पद्म श्री (2013) सम्मिलित हैं।

 वापसी 
विजय कुमार ने 2021 में नेशनल शूटिंग चैंपियनशिप में वापसी की, जहां उन्होंने प्रतियोगिता में भाग लिया। उन्होंने अपने अनुभव को साझा करते हुए कहा कि यह उनके लिए आसान नहीं होगा, क्योंकि वे नए निशानेबाजों के साथ प्रतिस्पर्धा कर रहे थे, जिन्होंने लंबे समय तक प्रशिक्षण लिया था।

 वर्तमान स्थिति 
विजय कुमार अब एक सेवानिवृत्त सूबेदार मेजर हैं और उन्हें मानद कप्तान का पद दिया गया है। वे भारतीय सेना के मार्कमैनशिप यूनिट में प्रशिक्षक के रूप में कार्यरत हैं और युवा निशानेबाजों को प्रशिक्षित कर रहे हैं।विजय कुमार की उपलब्धियाँ न केवल उनके व्यक्तिगत प्रयासों का परिणाम हैं, बल्कि वे भारतीय निशानेबाजी में एक प्रेरणा भी बन चुके हैं।

सन्दर्भ

श्रेणी:भारतीय निशानेबाज़
श्रेणी:पद्म श्री पुरस्कार विजेता
श्रेणी:ओलम्पिक में भारत
श्रेणी:2012 ग्रीष्मकालीन ओलम्पिक
विजय कुमार एक भारतीय राजनीतिज्ञ तथा वर्तमान में बिहार राज्य के गया लोकसभा क्षेत्र से सांसद है। वे जनता दल (यूनाइटेड) के राजनेता है।

सन्दर्भ

श्रेणी:जीवित लोग
श्रेणी:१७वीं लोक सभा के सदस्य
विजय कुमार (जन्म : 12 अप्रैल, 1962) भारत के एक रोबोटविज्ञानी हैं। वे पेन्सिल्वेनिया विश्वविद्यालय के स्कूल ऑफ इंजीनियरिंग ऐण्ड अप्लायड मेकेनिक्स में यूपीएस फॉउण्देशन प्रोफेसर हैं। ०१ जुलाई, २०१५ को वे पेन्न इंजीनियरिंग के डीन बनने वाले हैं। विजय कुमार मल्टी-रोबोट-फॉर्मेशन के नियन्त्रण और सहयोग विषय पर किये गये अपने कार्य के लिये प्रख्यात हैं।

परिचय
शिक्षा
 बी टेक - यांत्रिक इंजिनियरी, भारतीय प्रौद्योगिकी संस्थान कानपुर (मई १९८३)
 एम एस-सी - यांत्रिक इंजिनियरी, ओहियो स्टेट विश्वविद्यालय कोलम्बस, ओहियो (मार्च १९८५)
 पीएचडी - यांत्रिक इंजिनियरी, ओहियो स्टेट विश्वविद्यालय कोलम्बस, ओहियो (सितम्बर, १९८७)

कार्य

बाहरी कड़ियाँ
विजय कुमार का जालघर

श्रेणी:रोबोटविज्ञानी
परिचय : डॉ विजय कुमार

लेखन विधा - 
कवि,आलोचक,निबन्धकार,अनुवादक 
जन्म: 11 नवम्बर 1948 (मुम्बई) 
शिक्षा : एम॰ए॰पीएचडी (मुंबई विश्वविद्यालय) 
 
प्रकाशित कृतियाँ -

कविता संग्रह - 
1.अदृश्य हो जायेंगी सूखी पत्तियां"(1981)
2.चाहे जिस शक्ल से  (1995) 
3. रात पाली (2006) 
4. मेरी प्रिय कविताएं ( 2014) 
  
 आलोचना पुस्तकें - 
1. साठोत्तरी हिन्दी कविता की परिवर्तित दिशायें (1986) 
2. कविता की संगत (1996) 
3. कवि-आलोचक मलयज के कृतित्व पर साहित्य अकादमी द्वारा प्रकाशित मोनोग्राफ़ (2006) 
4. कविता के पते-ठिकाने (2014) 
  
वैचारिक निबन्ध - 
1. अंधेरे समय में विचार (2006) बीसवीं सदी के युद्धोत्तर यूरोपीय विचारकों पर पुस्तक  
2. खिड़की के पास कवि ( 2012 ) (विश्व के 18 प्रमुख कवियोँ पर समीक्षात्मक निबन्ध

विशेष - 
कवितायें, समीक्षायें, लेख ,अनुवाद  हिन्दी की सभी महत्वपूर्ण पत्र-पत्रिकाओं में प्रकाशित हुए हैं। कई कविताओं, लेखों आदि का अंग्रेज़ी, मराठी,बांग्ला,कन्नड़,मलयालम,पंजाबी,गुजराती उर्दू आदि भाषाओं में अनुवाद।

संयोजन- सम्पादन- 
'उदभावना पत्रिका के बहुचर्चित कविता विशेषांक 'सदी के अंत में कविता(1998) का अतिथि सम्पादन।

हिन्दी पत्रिका पहल के लिए पाकिस्तानी शायर अफ़ज़ाल अहमद , समकालीन अफ़्रीकी साहित्य , जर्मन चिंतक वाल्टर बेन्जामिन तथा फिलीस्तीनी विचारक एडवर्ड सईद पर विशेष अंकों का संयोजन-सम्पादन।

सम्मान-पुरस्कार - 
कविता के लिए 'शमशेर सम्मान, (1996) 
कविता की संगत पुस्तक पर देवीशंकर अवस्थी सम्मान (1997) 
समग्र लेखन पर प्रियदर्शिनी अकादमी सम्मान (2008) 
महाराष्ट्र हिन्दी साहित्य अकादमी का सम्मान (2012) 
  
व्यवसाय-
प्रारम्भ में नवभारत टाइम्स मुंबई में उप संपादक। बाद में बैंक में हिन्दी अधिकारी।

सम्प्रति - 
आईडीबीआई बैंक मुम्बई प्रधान कार्यालय में राजभाषा विभाग के महाप्रबंधक पद से सन् 2005 में स्वैच्छिक अवकाश। इन दिनों स्वतन्त्र लेखन।

स्थायी पता : ए-302, महावीर रचना, सेक्टर 15, सीबीडी बेलापुर, नई मुम्बई-400614 
मोबाईल : 91-98203 70825 
ई मेल : 1948.

श्रेणी:हिन्दी साहित्यकार
विजय कुमार उर्फ विजय यादव,भारत के उत्तर प्रदेश की पंद्रहवी विधानसभा सभा में विधायक रहे।  2007 उत्तर प्रदेश विधान सभा चुनाव में इन्होंने उत्तर प्रदेश के मुरादाबाद जिले के ठाकुरद्वारा विधान सभा निर्वाचन क्षेत्र से बसपा की ओर से चुनाव में भाग लिया।  
सन्दर्भ

श्रेणी:उत्तर प्रदेश 15वीं विधान सभा के सदस्य
श्रेणी:ठाकुरद्वारा के विधायक
विजय कुमार कश्यप एक राजनेता पूर्व राज्यमंत्री एवं विधायक मुजफ्फरनगर और उत्तर प्रदेश की 17वीं विधान सभा के सदस्य थे। ये उत्तर प्रदेश के मुजफ्फरनगर जिले के चरथावल विधान सभा क्षेत्र का प्रतिनिधित्व करते थे। कोरोना महामारी से जुझते हुए वे 18 मई 2021 को इस दुनिया को अलविदा कह गए! गुड़गांव के मेदांता अस्पताल में उन्होंने अंतिम साँस ली! वे कर्मठ, नेक, विचार, मेहनती ओर जमीन से जुड़े हुए नेता थे! वे हिंदू ओर मुस्लिमों के लोकप्रिय नेता थे! वे साफ छवि वाले पच्छिमी उत्तर प्रदेश के बड़े नेता थे!

प्रारम्भिक शिक्षा

विजय कश्यप की प्रारंभिक शिक्षा जैदपुरा गांव से ही हुई। हाईस्कूल और इंटर की पढ़ाई नानौता के किसान सेवक इंटर कालेज से की। बीए तथा राजनीति शास्त्र विषय से एमए सहारनपुर के जेवी जैन डिग्री कालेज से की थी। पढ़ते समय ही विजय आरएसएस से जुड़ गए थे। वर्ष 2004 में उन्होंने नानौता के देवबन्द मार्ग पर अपना मकान बना लिया। जहां उन्होंने टीवीएस कंपनी की एजेंसी भी खोली थी। परन्तु व्यापार में अपेक्षापूर्ण सफलता ना मिलने पर उन्होंने पूर्ण रूप से समाजसेवा करने के लिए राजनीति में उतरने का निर्णय लिया।

राजनीतिक सफर

विजय कश्यप संघ के सहारनपुर के जिला बौद्धिक प्रमुख के पद पर रहे। कश्यप भाजपा की प्रदेश कार्यकारिणी में सदस्य भी रहे। वर्ष 2007 में उन्हें चरथावल से पहली बार टिकट मिला। 2007 के विधानसभा चुनाव में जब विजय कश्यप चुनाव लड़ने के लिए मैदान में थे तो परिस्थितियां कतई अनुकूल नहीं थी। इसका नतीजा मिला की वह चुनाव हार गए। 2012 के विधानसभा चुनाव में तमाम विरोधों के बावजूद भारतीय जनता पार्टी ने विजय कश्यप पर भरोसा जताया और पुन: प्रत्याशी घोषित किया। इस बार भी विजय कश्यप को हार का मुंह देखना पड़ा। बावजूद इसके विजय कश्यप पर भाजपा शीर्ष नेतृत्व का भरोसा कायम रहा। 2017 के विधानसभा चुनाव में कई बड़े चेहरों के होने के बाद भी पार्टी ने उन्हें फिर से टिकट दिया। इस बार उन्होंने धमाकेदार जीत हासिल की।

राजनीतिक करियर
विजय कुमार कश्यप ने उत्तर प्रदेश विधानसभा चुनाव, 2017 में भारतीय जनता पार्टी के प्रत्याशी के रूप में चुनाव लड़ा और अपने निकटतम प्रतिद्वंद्वी समाजवादी पार्टी के प्रत्याशी महेश कुमार चौधरी को 23,231 मतों से पराजित कर जीत दर्ज की।

पदभार
   वर्ष से  तक  पद  टिप्पणी 01  2017  वर्तमान  उत्तर प्रदेश की 17वीं विधान सभा के सदस्य  वर्तमान में बाढ़ नियंत्रण राज्य मंत्री उत्तर प्रदेश

 सन्दर्भ 

श्रेणी:उत्तर प्रदेश 17वीं विधान सभा के सदस्य
श्रेणी:उत्तर प्रदेश के विधायक
श्रेणी:भारतीय जनता पार्टी के राजनीतिज्ञ
श्रेणी:जीवित लोग
विजय कुमार त्रिपाठी,भारत के उत्तर प्रदेश की चौथी विधानसभा सभा में विधायक रहे। 1967 उत्तर प्रदेश विधान सभा चुनाव में इन्होंने उत्तर प्रदेश के लखनऊ जिले के 105 - सरोजनी नगर विधान सभा निर्वाचन क्षेत्र से कांग्रेस की ओर से चुनाव में भाग लिया।  
सन्दर्भ

श्रेणी:उत्तर प्रदेश की चौथी विधान सभा के सदस्य
श्रेणी:105 - सरोजनी नगर के विधायक
श्रेणी:लखनऊ के विधायक
श्रेणी:कांग्रेस के विधायक
विजय कुमार दूबे,भारत के उत्तर प्रदेश की सोलहवीं विधानसभा सभा में विधायक रहे। 2012 उत्तर प्रदेश विधान सभा चुनाव में इन्होंने उत्तर प्रदेश की खड्डा विधान सभा निर्वाचन क्षेत्र (निर्वाचन संख्या-329)से चुनाव जीता। 
सन्दर्भ

श्रेणी:उत्तर प्रदेश 16वीं विधान सभा के सदस्य
श्रेणी:जीवित लोग
श्रेणी:खड्डा के विधायक
विजय कुमार पटौदी (12 मार्च, 1945  21 दिसम्बर, 1976) भारतीय गणितज्ञ थे जिन्होने अवकल ज्यामिति एवं संस्थितिविज्ञान (टोपोलोजी) के क्षेत्र में मूलभूत योगदान किया। वे टाटा मूलभूत अनुसंधान संस्थान, मुम्बई में प्राध्यापक थे। एलिप्टिक ऑपरएटरों के लिये इण्डेक्स प्रमेय ( ) की सिद्धि के लिये ऊष्मा समीकरण की विधि का प्रयोग करने वाले वे प्रथम गणितज्ञ थे।
विजय कुमार पासवान,भारत के उत्तर प्रदेश की सोलहवीं विधानसभा सभा में विधायक रहे। 2012 उत्तर प्रदेश विधान सभा चुनाव में इन्होंने उत्तर प्रदेश की कपिलवस्तु (अ0जा0) विधान सभा निर्वाचन क्षेत्र (निर्वाचन संख्या-303)से चुनाव जीता। 
सन्दर्भ

श्रेणी:उत्तर प्रदेश 16वीं विधान सभा के सदस्य
श्रेणी:जीवित लोग
श्रेणी:कपिलवस्तु (अ0जा0) के विधायक
विजय कुमार मलहोत्रा (जन्म: ३ दिसम्बर १९३१ लाहौर) भारत के एक राजनेता तथा शिक्षाविद हैं। वे लोक सभा सांसद, खेलकूद प्रशासक व शिक्षा जगत से सम्बद्ध प्रोफेसर हैं। लोग उन्हें प्रोफेसर विजय कुमार मलहोत्रा के नाम से भी जानते हैं। उन्होंने दिल्ली सदर व दक्षिणी दिल्ली से क्रमाश: ९वीं व १४वीं लोकसभा का प्रतिनिधित्व किया। कई संसदीय समितियों के सदस्य से लेकर अध्यक्ष रह चुके श्री मलहोत्रा आजकल ग्रेटर कैलाश नई दिल्ली से दिल्ली विधान सभा के सदस्य हैं। उनकी गणना भारतीय जनता पार्टी के वरिष्ठ सदस्यों में की जाती है।

 जीवन परिचय 
प्रो॰ विजय कुमार मलहोत्रा का जन्म ३ दिसम्बर १९३१ को ब्रिटिश भारत में पंजाब प्रान्त के एतिहासिक शहर लाहौर में हुआ था। १९४७ में भारत-विभाजन के बाद यह शहर पाकिस्तान चला गया। उनके पिता का नाम श्री खजान चन्द और माता का श्रीमती सुशीला देवी था। उनकी शिक्षा दीक्षा डी॰ए॰वी॰ कॉलेज लाहौर, पंजाब विश्वविद्यालय तथा हंसराज कॉलेज दिल्ली से हुई। वे हिन्दी साहित्य से एम॰ए॰ तथा पी॰एच॰डी॰ हैं। उनका विवाह ९ मई १९६० को श्रीमती कृष्णा मलहोत्रा से हुआ। पति-पत्नी के सन्तुलित परिवार में एक बेटा व एक बेटी है।

 राजनीतिक जीवन 
मलहोत्रा जी का राजनीतिक जीवन बहुत लम्बा रहा है। सन १९६७ में दिल्ली नगर निगम के महापौर से शुरू हुई उनकी राजनीतिक यात्रा में कई महत्वपूर्ण पडाव आये जिनमें १९७७ की तत्कालीन जनता पार्टी के दिल्ली प्रदेश अध्यक्ष, १९८० से १९८४ तक भारतीय जनता पार्टी के दिल्ली प्रदेश अध्यक्ष तथा भारतीय जनता पार्टी संसदीय दल के उपनेता से लेकर अखिल भारतीय तीरन्दाजी संघ व भारतीय ओलम्पिक संघ के अध्यक्ष पद के प्रमुख दायित्वों का निर्वहन उन्होंने कुशलतापूर्वक किया है।

 दिल्ली विधान सभा में प्रतिपक्ष के नेता 
२६ सितम्बर २००८ को भारतीय जनता पार्टी ने मलहोत्रा जी को मुख्यमन्त्री के पद का प्रत्याशी घोषित करते हुए दिल्ली विधान सभा का चुनाव लडा:...?258510-15-4351-866-0222668528099। इस आम चुनाव में मलहोत्रा जी तो ग्रेटर कैलाश नई दिल्ली विधान सभा क्षेत्र से विजयी हुए परन्तु उनकी पार्टी बहुमत नहीं जुटा सकी। उस समय वे लोकसभा के सांसद भी थे। मलहोत्रा जी ने दिल्ली की जनता की सेवा में स्वयं को समर्पित करते हुए सांसद के उच्चतर पद से त्यागपत्र दे दिया और विधान सभा की सीट बरकरार रखी। अब वे दिल्ली विधान सभा मे प्रतिपक्ष के नेता की भूमिका निभा रहे हैं।

 साहित्यिक योगदान 
राजनीति और खेल के साथ-साथ मलहोत्रा जी का हिन्दी साहित्य से भी लगाव रहा है। उन्होंने हिन्दी में पी॰एच॰डी॰ तो की ही, साथ ही प्रोफेसर के रूप में अध्यापन-कार्य भी किया। किन्तु इसके अतिरिक्त उन्होंने कई पुस्तकें भी लिखी हैं। उनकी चर्चित पुस्तकें हैं:
 हिन्दुत्व: षड्यन्त्रों के घेरे में
 कमल : शास्वत सांस्कृतिक प्रतीक 
 :     (अंग्रेजी में)

 सन्दर्भ 

 बाहरी कड़ियाँ 
        
       .
  

श्रेणी:1931 में जन्मे लोग
श्रेणी:जीवित लोग
श्रेणी:भारतीय जनता पार्टी के राजनीतिज्ञ
श्रेणी:६वीं लोक सभा के सदस्य
श्रेणी:९वीं लोक सभा के सदस्य
श्रेणी:१३वीं लोक सभा के सदस्य
श्रेणी:१४वीं लोक सभा के सदस्य
श्रेणी:लेखक
विजय कुमार मिश्र,भारत के उत्तर प्रदेश की सोलहवीं विधानसभा सभा में विधायक रहे। 2012 उत्तर प्रदेश विधान सभा चुनाव में इन्होंने उत्तर प्रदेश की गाजीपुर विधान सभा निर्वाचन क्षेत्र (निर्वाचन संख्या-375)से चुनाव जीता। 
सन्दर्भ

श्रेणी:उत्तर प्रदेश 16वीं विधान सभा के सदस्य
श्रेणी:जीवित लोग
श्रेणी:गाजीपुर के विधायक
विजय कुमार सारस्वत

विजय कुमार सारस्वत भारतीय वैज्ञानिक है। सारस्वत ने रक्षा अनुसंधान एवं विकास संगठन में महाप्रबंधक के रूप में और रक्षा मंत्रालय में वैज्ञानिक सलाहकार के सेवा की और वर्ष 2013 में सेवा निवृत्त हो गए। वर्तमान में नीति आयोग के सदस्य हैं।

जन्म 
सारस्वत का जन्म 25 मई 1949 को भारत के ग्वालियर नगर में मारवाड़ी ब्राह्मण परिवार में हुआ। 
शिक्षा 
माधव इंस्टिट्यूट ऑफ़ टेक्नोलॉजी  साइंस, ग्वालियर से स्नातक की उपाधि। 
इंडियन इंस्टिट्यूट ऑफ़ साइंस () बैंगलोर से एम टेक। 
उस्मानिया यूनिवर्सिटी से प्रोपल्शन इंजीनियरिंग में पीएच. डी. की उपाधि पाप्त की। 
व्यवसाय 
वर्ष 1972 में सारस्वत रक्षा अनुसंधान एवं विकास संगठन में एक वैज्ञानिक रूप में नियुक्त हुए बाद में इसके महाप्रबंधक और रक्षा मंत्रालय में वैज्ञानिक सलाहकार नियुक्त हुए। वर्तमान में नीति आयोग के सदस्य हैं। 
पुरस्कार 
1998:राष्ट्रीय वैमानिकी पुरस्कार
1998:पद्म श्री   
2009:जवाहर लाल नेहरू विज्ञान एवं प्रौद्योगिकी पुरस्कार मध्य प्रदेश सरकार द्वारा 
2011:विक्रम साराभाई भारतीय विज्ञान कांग्रेस से मेमोरियल पुरस्कार
2011: आंध्र प्रदेश विज्ञान कांग्रेस द्वारा श्री वाई नयुदम्मा मेमोरियल गोल्ड मेडल
2011:भारत के एस्ट्रोनॉटिकल सोसायटी की ओर से आर्यभट्ट अवार्ड
2013:पद्म भूषण ,  
रामकृष्ण-विवेकानंद इंटरनेशनल फाउंडेशन, नई दिल्ली द्वारा लाइफटाइम अचीवमेंट पुरस्कार

आभार सूची
पृथ्वी , धनुष और प्रहार मिसाइल
अग्नि -5 मिसाइल  

उल्लेखनीय सदस्यता 
2007: इंटरनेशनल इंजीनियरिंग अकादमी, रूस अकादमी के सदस्य के रूप में चुने गए और उसे शिक्षाविद के रूप में सम्मानित
दहन संस्थान (भारत ) और दहन के आजीवन सदस्य के लिए अध्यक्ष
सन्दर्भ

श्रेणी :वैज्ञानिक 
श्रेणी :भारत 
श्रेणी :अंतरिक्ष वैज्ञानिक 
श्रेणी : जीवित लोग 
श्रेणी:1949 में जन्मे लोग
जनरल विजय कुमार सिंह, परम विशिष्ट सेवा मैडल, अति विशिष्ट सेवा मैडल, युद्ध सेवा मैडल, एडीसी (जन्म: 10 मई 1951) भारतीय सेना को २६वें थल-सेनाध्यक्ष थे। वर्तमान में वे गाज़ियाबाद से भाजपा के सांसद है तथा नरेंद्र मोदी नीत सरकार में उत्तर-पूर्वी भारत से संबंधित मामलों के राज्यमंत्री एवं मोदी सरकार के प्रथम कार्यकाल मेंविदेश राज्य मंत्रीरहे। वर्तमान में गाजियाबाद लोक सभा से दुबारा जीत कर लोकसभा पहुंचे हैं और भारत सरकार में सड़क, परिवहन एवं राष्ट्रीय राज्यमार्ग राज्य मंत्री है। जनरल के पद तक पहुँचने वाले वे पहले प्रशिक्षित कमांडो हैं और वे एसे प्रथम भारतीय सेना प्रमुख हैं जो सरकार को न्यायालय तक र गये।

जनरल विजय कुमार सिंह  केंद्रीय मंत्री परिषद और भारत के सड़क और परिवहन मंत्री। जनरैल वी। के। सिंह के पुत्र विवेक  फ्रामहाउस के मालिक। जनरल वी.के. सिंह नेफ्यू पीयूष   भारत के पेट्रोलियम प्रमुख। कुणाल  भाजपा में मंत्री। हैरी  क्लबों के मालिक सभी क्लब भारत से बाहर हैं। हार्दिक  स्कूल एसटीजे में अध्ययन। जनरल वी के सिंह पूर्व विदेश मंत्री । 

 पूर्व जीवन और शिक्षा

विजय कुमार सिंह भारतीय राज्य हरियाणा के भिवानी ज़िले के बपोरा  गाँव से हैं। वो लगातार तीसरी पीढ़ी में अधिकारी हैं। उनके पिता भारतीय सेना में कर्नल थे और उनके पितामह (दादा) जूनियर कमीशन अफ़सर () थे। सिंह ने बिड़ला पब्लिक स्कूल, पिलानी, राजस्थान से शिक्षा प्राप्त की।

 सैन्य करियर 
सिंह को 14 जून 1970 को राजपूत रेजीमेंट की द्वितीय वाहिनी (काली चिण्डी) में नियुक्त किया गया। बाद में उन्होंने इसी इकाई कमान सम्भाली जब इसे पाकिस्तान के साथ नियंत्रण रेखा पर तैनात किया गया।

 सेवा निवृत्ति 
सिंह 31 मई 2012 को २६ माह की सेवा के बाद थल-सेनाध्यक्ष के पद से मुक्त हुए। उनके बाद इस पद पर बिक्रम सिंह पदस्त हुए। सेवानिवृत्ति के तुरन्त बाद सिंह ने अन्ना हजारे द्वारा चलाये जा रहे भ्रष्टाचार विरोधी आंदोलन का समर्थन प्रदर्शित किया।

 सम्मान और पुरस्कार 
11 मार्च 2011 को यूनाइटेड स्टेट्स आर्मी वर कॉलेज (२००१ के स्नातक वर्ग में) ने इंटरनेशनल फेलोज हॉल ऑफ़ फेम (अंतर्राष्ट्रीय अध्येता) से प्रतिष्ठापित किया। अंतर्राष्ट्रीय अध्येता के रूप में नवाजे गये वो प्रथम भारतीय सेना-अधिकारी एवं कुल ३३वें व्यक्ति हैं।

परम विशिष्ट सेवा मैडल
अति विशिष्ट सेवा मैडल
ऑपरेशन पवन के दौरान विशिष्ट सेवा के लिए युद्ध सेवा मैडल
रेंजर टैब
106

 राजनीति 
वर्तमान में जनरल वी॰के॰ सिँह भारत के गाजियाबाद संसदीय क्षेत्र से सांसद है। वे 1 मार्च 2014 को वी॰के॰ सिंह भारतीय जनता पार्टी (भाजपा) में शामिल हुए। इस मौके पर जनरल सिंह ने कहा कि "भाजपा ही राष्ट्रहित में काम करने वाली पार्टी है और एक सैनिक के नाते 42 साल तक देश की रक्षा करने के बाद अब मैं इस पार्टी के जरिए देश की सेवा करना चाहता हूं"। इससे पहले उन्होंने हरियाणा में भाजपा के प्रधनमंत्री पद के उम्मीद्वार नरेंद्र मोदी की रैली में उनके साथ मंच साझा किया था।

 सन्दर्भ 

 बाहरी कड़ियाँ
  . . , , , ,       

 द अमेरिकन बाज़ार पर जनरल वी॰के॰ सिंह, विशेष साक्षात्कार 

श्रेणी:जीवित लोग
श्रेणी:1951 में जन्मे लोग
श्रेणी:भारत के थलसेनाध्यक्ष
श्रेणी:१६वीं लोक सभा के सदस्य
श्रेणी:भारतीय जनता पार्टी के राजनीतिज्ञ
श्रेणी:हरियाणा के लोग
श्रेणी:भिवानी के लोग
श्रेणी:१७वीं लोक सभा के सदस्य
श्रेणी:मोदी मंत्रिमंडल
विजय कुमार सिन्हा एक भारतीय राजनीतिज्ञ एवं भारतीय जनता पार्टी के सदस्य हैं। वर्तमान में वे बिहार के उपमुख्यमंत्री है। वह 2010 से बिहार के लखीसराय विधानसभा क्षेत्र से विधायक हैं।

 सन्दर्भ 

 बाहरी कड़ी 

श्रेणी:जीवित लोग
श्रेणी:भारतीय राजनीति
श्रेणी:बिहार विधान सभा
श्रेणी:भारतीय जनता पार्टी के राजनीतिज्ञ
विजय कुमार हंसदक भारत की सोलहवीं लोकसभा में सांसद हैं। 2014 के चुनावों में इन्होंने झारखण्ड की राजमहल सीट से झारखंड मुक्ति मोर्चा की ओर से भाग लिया।

 बाहरी कड़ियाँ 
 भारत के राष्ट्रीय पोर्टल पर सांसदों के बारे में संक्षिप्त जानकारी
सन्दर्भ

श्रेणी:१६वीं लोक सभा के सदस्य
श्रेणी:जीवित लोग
श्रेणी:झारखण्ड के सांसद
श्रेणी:झारखंड मुक्ति मोर्चा के सांसद
श्रेणी:1982 में जन्मे लोग
विजय कृष्णा आचार्य, हिंदी चलचित्र निर्देशक, गीतकार, संवाद लेखक एवं पटकथा लेखक हैं। इनका दूसरा नाम विक्टर भी है। विजय कृष्णा आचार्य आइफा पुरस्कार 2007 में तकनीकी श्रेणी में धूम फ़िल्म में सर्वश्रेष्ट पटकथा के लिए लिए नामित हुए थे। टशन फ़िल्म इनकी द्वारा निर्देशित पहली फ़िल्म थी। 
 प्रारंभिक जीवन और शिक्षा 
 फिल्मोग्राफी 
 वर्ष  फ़िल्म  भूमिका 2004  धूम  संवाद, पटकथा और कहानी लेखक 2005  ब्लफ्फमास्टर  गीतकार "दर्द...." 2006  धूम 2  संवाद और पटकथा लेखक 2006  प्यार के साइड इफेक्ट्स  संवाद लेखक 2007  गुरु  संवाद लेखक 2008  टशन  गीतकार "बच्चन पाण्डे का टशन'", "भैय्याजी का टशन'", "जिमी का टशन" और "पूजा का टशन", संवाद, पटकथा, कहानी लेखक और निर्देशक 2010  रावण  संवाद लेखक 2013  धूम 3  संवाद, पटकथा, गीतकार, कहानी लेखक और निर्देशक 2018  ठग्स ऑफ हिंदोस्तान  निर्देशक

 सन्दर्भ 

 बाहरी कड़ियाँ
आई एम डी बी

श्रेणी:जीवित लोग
श्रेणी:हिंदी फिल्म पटकथा लेखक
श्रेणी:हिन्दी निर्देशक
श्रेणी:1968 में जन्मे लोग
विजय कौशल भारत के एक सन्त हैं जो राम कथा के माध्यम से समाज में हिन्दू धर्म का प्रसार करते हैं। समाज को संस्कारित करने का लक्ष्य लेकर उन्होंने राम कथा को साधन बनाया। 

विजय कौशल उन विरले सन्तों में हैं जो स्वीकार करते हैं कि सन्तों की समाज में पहुँच तो बढ़ी है लेकिन उनका प्रभाव कम हुआ है। इसका कारण वे यह बताते हैं कि आज के युग में सन्तों की तपस्या क्षीण पड़ गयी है। सम्भवत: इसीलिये समाज पर सन्तों से अधिक अभिनेताओं का प्रभाव दिखता है। उनका मुख्य ध्येय ही यह है कि कथा के माध्यम से धार्मिक संस्कारों को समाज के सम्पन्न घरों तक पहुँचाया जाये। क्योंकि ये लोग जैसा व्यवहार करते हैं वही समाज में नीचे तक जाता है। अगर सम्पन्न घरों में साप्ताहिक यज्ञ, सामूहिक दैनिक भोजन व राम कथा श्रवण होने लगे तो इसका असर समाज के निम्न वर्ग तक अवश्य ही पहुँचेगा। इससे समाज और देश दोनों का ही भला होगा। बहरहाल यही काम विजय कौशल कर रहे हैं।

 सन्दर्भ 

 बाहरी कड़ियाँ
 "हिन्दुत्व नहीं, हिन्दूवादी संगठन संकट में हैं": सन्त विजय कौशल
 विधाता हैं भाग्य के लेखक : विजय कौशल - .. 
 श्रीरामकथा - विजय कौशल जी महाराज - यूट्यूब पर

श्रेणी:धर्म
श्रेणी:हिन्दू धर्म
श्रेणी:भारतीय संत
विजय गोयल (जन्म: 4 जनवरी 1954) एक भारतीय राजनीतीज्ञ एवं संसदीय मामलों के पूर्व राज्य मंत्री व एनडीए सरकार में सांख्यिकी और कार्यान्वयन मंत्री रहे। पूर्व युवा एवं खेल मंत्री, गोयल भारतीय जनता पार्टी के सदस्य हैं। वह फरवरी 2013 में भाजपा दिल्ली के अध्यक्ष बने। वर्तमान में वे भारत के वरिष्ठ सदन राज्यसभा के सदस्य हैं। 

सन्दर्भ

श्रेणी:राज्यसभा सदस्य
श्रेणी:जीवित लोग
श्रेणी:1954 में जन्मे लोग
विजय घाट  में भारत के पूर्व प्रधान मंत्री श्री लाल बहादुर शास्त्री की समाधि है। दिल्ली के रिंग मार्ग पर पड़ने वाला एक चौराहा है। इसे राजाराम मार्ग काटता है।

श्रेणी:रिंग मार्ग, दिल्ली के चौक
विजय घाटे(जन्म- अक्टूबर 18, 1964) भारत के एक विख्यात तबला वादक हैं। उन्हें कला के क्षेत्र में उत्कृष्ट योगदान के लिए 2014 में भारत सरकार ने पद्मश्री से सम्मानित किया। वे महाराष्ट्र राज्य से हैं।

 सन्दर्भ 

श्रेणी:पद्मश्री,2014
श्रेणी:तबला वादक
श्रेणी:1964 में जन्मे लोग
विजया चक्रवर्ती भारत की सोलहवीं लोकसभा के सांसद हैं। २०१४ के चुनावों में वे असम की गुवाहाटी सीट से भारतीय जनता पार्टी के टिकट पर चुनाव लड़कर निर्वाचित हुए। 

सन्दर्भ

बाहरी कड़ियाँ
 भारत के राष्ट्रीय पोर्टल पर विजया चक्रवर्ती।

श्रेणी:1939 में जन्मे लोग
श्रेणी:१६वीं लोक सभा के सदस्य
श्रेणी:जीवित लोग
श्रेणी:असम के सांसद
श्रेणी:भारतीय जनता पार्टी के सांसद
विजय चन्द्र बर्मन भारत की सोलहवीं लोकसभा में सांसद हैं। 2014 के चुनावों में इन्होंने पश्चिम बंगाल की जलपाईगुड़ी सीट से सर्वभारतीय तृणमूल कांग्रेस की ओर से भाग लिया।

 बाहरी कड़ियाँ 
 भारत के राष्ट्रीय पोर्टल पर सांसदों के बारे में संक्षिप्त जानकारी
सन्दर्भ

श्रेणी:१६वीं लोक सभा के सदस्य
श्रेणी:जीवित लोग
श्रेणी:पश्चिम बंगाल के सांसद
श्रेणी:सर्वभारतीय तृणमूल कांग्रेस के सांसद
श्रेणी:1957 में जन्मे लोग
विजय चोपड़ा () (जन्म ;०५ जुलाई १९४८ दिल्ली भारत) एक भारतीय पूर्व क्रिकेट अम्पायर है जो एक दिवसीय अंतरराष्ट्रीय क्रिकेट में अम्पायरिंग करते थे। इन्होंने कुल ६ वनडे में १९९६ से २००२ तक अम्पायरिंग की थी।

सन्दर्भ

श्रेणी:जीवित लोग
श्रेणी:1948 में जन्मे लोग
श्रेणी:भारतीय क्रिकेट अम्पायर
श्रेणी:क्रिकेट अम्पायर
विजय जड़धारी भारत के संरक्षणवादी कार्यकर्ता हैं। वे 'बीज बचाओ आन्दोलन' के प्रणेता हैं। उन्होने 'बारहनाजा' नामक एक पुस्तक की रचना की जिस पर उन्हें गांधी शान्ति प्रतिष्ठान, नयी दिल्ली द्वारा सन् २००७ का 'प्रणवानन्द साहित्य पुरस्कार' प्रदान किया गया। वे चिपको आन्दोलन से भी सम्बद्ध रहे हैं।

 बाहरी कड़ियाँ 
 खेती की अनूठी परंपरागत पद्धति है बारहनाजा
 बारहनाजा - पारम्परिक अनाजों के बीजों में छुपे जीवन का दर्शन और विज्ञान

श्रेणी:जैव संरक्षण
विजय जौली भारतीय जनता पार्टी से सम्बधित एक भारतीय राजनीतिज्ञ हैं। भारत की राजधानी दिल्ली के साकेत विधान सभा क्षेत्र से 2003 से 2008 तक विधायक रह चुके हैं। सन् 2008 में दिल्ली की तत्कालीन पदासीन मुख्यमन्त्री श्रीमती शीला दीक्षित के विरुद्ध चुनाव लड़ चुके प्रत्याशी हैं।

  प्रारम्भिक तथा व्यक्तिगत जीवन 
विजय जौली का जन्म 24 जुलाई 1960 में पश्चिमी दिल्ली के एक मध्यम परिवार में हुआ। उन्होंने दिल्ली विश्वविद्यालय के अन्तर्गत श्रीराम कॉलेज ऑफ कॉमर्स से स्नातक यानि बी0 कॉम0 (ऑनर्स) तक की शिक्षा ग्रहण की है।

  राजनैतिक जीवन का प्रारम्भ 
इनके राजनैतिक जीवन का प्रारम्भ शिक्षण काल में ही हो गया था। ये सन् 198-81 में अखिल भारतीय विद्यार्थी परिषद के साथ दिल्ली विश्वविद्यालय छात्र संघ के अध्यक्ष निर्वाचित हुए। यहीं से इनके राजनैतिक जीवन का पदार्पण हुआ था।

  राजनैतिक जीवन 
भारत की राजधानी दिल्ली के साकेत विधान सभा क्षेत्र से 2003 से 2008 तक विधायक रह चुके हैं। सन् 2008 में दिल्ली की तत्कालीन पदासीन मुख्यमन्त्री श्रीमती शीला दीक्षित के विरुद्ध चुनाव लड़ चुके प्रत्याशी हैं।

 सामाजिक जीवन 
राजनैतिक गतिविधियों के अतिरिक्त सामाजिक व भौगोलिक विषयों पर भी विजय जौली का योगदान रहा है और रहता है।

 अन्तर्राष्ट्रीय प्रतिनिधित्व 
यह विजय जौली के चरित्र की विशिष्टतम और बहुविदित योग्यता है, वे भारतीय जनता पार्टी से संबंधित एक भारतीय राजनीतिज्ञ होने के पश्चात भी किसी अन्य सत्ताधारी पार्टी के कार्यकाल में भी अनेक सुदूर देशों में भारतीय सभ्यता व संस्कृति का प्रचार प्रसार तथा वसुधैव कुटम्बकम् अर्थात मानवीय हितोपकारी सोच की समन्वयात्मक भूमिका का निर्वहन निरन्तर करते आये हैं।

 पुरस्कार व सम्मान 

सन्दर्भ

श्रेणी:भारतीय जनता पार्टी के राजनीतिज्ञ
श्रेणी:1960 में जन्मे लोग
श्रेणी:जीवित लोग
श्रेणी:दिल्ली के लोग
215विजया दास के सम्मान में बना तीर्थ
विजया दास (कन्नड़: ) (१६८२-१ ७५५) १८वीं शताब्दी में कर्नाटक, भारत की हरिदास परंपरा के एक प्रमुख संत और द्वैत दार्शनिक परंपरा के विद्वान थे। गोपाल दास, हेवलांकट्टे गिरिम्मा, जगन्नाथ दास और प्रसन्न वेंकट दास जैसे समकालीन हरिदास संतों के साथ, उन्होंने कन्नड़ भाषा में लिखे गए देवर नामा के भक्तिमय गीतों के माध्यम से दक्षिण भारत में माधवाचार्य के दर्शन के गुणों का प्रचार किया।, 1 कन्नड़ वैष्णव भक्ति साहित्य का एक अभिन्न अंग, हिंदू भगवान विष्णु की स्तुति में इन रचनाओं को दशर पदगलु (दासों की रचना) कहा जाता है। (1988), 25 इन रचनाओं को विशेष रूप से कीर्तन, सुलादि, उगभोग और पद के रूप में वर्गीकृत किया जा सकता है। उन्हें संगीत वाद्ययंत्र की संगत में गाना आसान था, और वे भक्ति और एक पवित्र जीवन के गुणों से सम्बंधित थे।।

सन्दर्भ 

ग्रन्थसूची
 
 
 . ,    , 1988,   ,  , ,1988 .
 

श्रेणी:1682 में जन्मे लोग
श्रेणी:भारतीय दार्शनिक
श्रेणी:१७५५ में निधन